
ҰЛТТЫҚ БАНКІ
                                                        

ҚАРАҒАНДЫ ФИЛИАЛЫ
                                 № 23 ПРЕСС РЕЛИЗ  
                           
 2026 жылғы 05 тамыз
Төлем карточкаларын пайдалана отырып, 

қолма-қол ақшасыз есеп айырысудың дамуы туралы
2026 жылғы 01 шілдедегі жағдай бойынша төлем карточкаларын шығаруды 18 банк және «Қазпочта» АҚ-сы жүзеге асырады. Аталған ұйымдар VISA International, MasterCard Worldwide халықаралық және өзге де жүйелерінің төлем карточкаларын, сондай-ақ Kaspi.kz жергілікті жүйесінің төлем карточкаларын шығарады және таратады.

2026 жылғы 01 шілдедегі жағдай бойынша банктердің айналыстағы карточкаларының саны 83,6 млн жетті. Кеңінен таралған карточкалардың түрі дебеттік карточкалар, олардың үлесі – 81,6%, кредиттік карточкалардың үлесі 15,6% құрайды. Тиісінше кредиттік лимиті бар дебеттік карточкалар мен алдын ала ақысы төленген карточкалардың үлесіне 2,8% тиеді.

2026 жылғы маусым айында қазақстандық шығарушыларының төлем карточкаларын пайдалана жүргізілген транзакциялардың көлемі 19,8 трлн теңгеге жетіп, транзакциялар саны 1,3 млрд құрады. Сонымен қатар, 2025 жылғы ұқсас кезеңімен салыстырғанда, қолма-қол ақшасыз жасалған транзакциялар саны 7,2% өсіп, 1,3 млрд операция құрады, көлемі 9,6% өсіп, 17,4 трлн теңге құрады. Төлем карточкаларын иеленушілерінің қолма-қол ақша алу операцияларының саны 19,4 млн болып, көлемі 2,4 трлн теңгені құрады. 2025 жылғы маусымымен салыстырғанда ақша алу операцияларының саны 5,5%-ға, көлемі 1,7%-ға төмендегені байқалады.
Қазақстандағы қолма-қол ақшасыз операциялардың негізгі үлесі интернет/мобильді банкинг (қолма-қол ақшасыз жасалатын операциялары және ақша аударымдарының жалпы саны мен көлемінен – 79,5% және 90,2%) және POS-терминалдар (қолма-қол ақшасыз жасалатын операциялары және ақша аударымдарының жалпы саны мен көлемінен – 20,1% және 9,4%) арқылы жүргізілді. Қолма-қол ақша беру операциялары көбінесе банкоматтар арқылы жүзеге асырылған (қолма-қол ақша беру бойынша операциялардың жалпы саны мен көлемінен – 98,2% және 88,3%).
Қарағанды облысы бойынша 2026 жылғы 01 шілдедегі жағдай төмендегідей:

- айналыстағы төлем карточкаларының саны – 4 631,2 мың бірлік;

- қолданылған төлем карточкаларының саны – 2 370,7 мың бірлік.

2026 жылғы 01 шілдедегі жағдай төмендегідей
:

- POS-терминалдардың саны – 75 599 дана; 

- банкоматтардың саны – 978 дана;
- кәсіпкерлердің саны
 – 55 034 бірлік;

- сауда нүктелерінің саны – 67 855 дана.

2026 жылғы маусым айында жасалған 523 222,7 млн теңге сомасына қолма-қол ақшасыз төлемдер транзакцияларының саны - 48 653,9 мың, ал қолма-қол ақша беру бойынша транзакцияларының саны – 1 338,3 мың, операциялары – 124 978,8 млн теңге соманы құрады.
� Төлем жүйелерi бойынша деректер 2020 жылғы 01 қаңтарынан бастап тоқсан сайын берiледi.


� Эквайермен төлем карточкаларын иеленушілеріне қызмет көрсету туралы шартын жасасқан кәсіпкерлер.

